  [image: C:\Users\evalseth\AppData\Local\Microsoft\Windows\INetCache\Content.Outlook\7P5MHLR8\Logo Verdal FIK 2017 rød.JPG]Årsberetning for året 2022
Verdal Friidrettsklubb


Årsmøte i Verdal friidrettsklubb ble avholdt 9. februar på Bakketun Folkehøyskole 
Etter årsmøtet har styret bestått av følgende:
Leder: Espen Egeland Valseth
Nestleder: Kari Rakstang Betten
Økonomiansvarlig: Tore Lundsaunet
Sportslig leder/ barneidrettsansvarlig: Kari Rakstang Betten
Styremedlem: Ann Sissel Vehus
Styremedlem: Bent Olaf Nessø
1. varamedlem/sekretær: Reidun Gomo
2. varamedlem: Hakon Valgeirsson

Andre tillitsverv: 
Oppmann – Steinar Bergsmo
St Olavsloppet – Leif Arne Holme
Medlemsregister – Tore Lundsaunet, Hilde Mari Musum
Politiattest – Hakon Valgeirsson
Paraidrett: Ann Sissel Vehus
Barneidrettsansvarlig: Ann Sissel Vehus
Anleggskomitè: Espen Egeland Valseth, Kari Rakstang Betten.

Valgkomitè: Hilde Mari Musum og Per Ivar Myhre
Kontrollutvalg: Per Ivar Bakkenget og Ingeborg Østerås

Nytt av året:
1. Innendørstreninger for 8 år og oppover. 
2. Nye trenere: Jørgen Holm Byre, Bent Olaf Nessø.
3. Kontraktsutøvere: Sigurd Egeland Valseth og Alma Eir Hakonardottir
4. I forbindelse med aktivitetsavgift ble sesong i 2022 endret til vinter og sommerhalvår. Tidligere var det første og andre halvår. Dette skyldes at det er ønskelig at medlemmer som kun er med sommer eller vinter slipper å betale doble avgifter.
5. Klubbovergang: Erle Musum Lyng, Gular IF

Møtevirksomhet:
Det ble avholdt 6 styremøter i 2022, 5 av disse etter årsmøtet. 
I tillegg gjennomførte man:
Møtevirksomhet for arbeidsgruppene i forbindelse med arrangement. 
Sonekretsmøte.
Møter i anleggsgruppa og idrettsrådet og møter med Verdal Kommune vedrørende anleggssaken ble gjennomført. Egne referat for møter med Verdal Kommune. Kort utdrag/status nedenfor.

Kurs/webinar:
Kari gjennomførte Trener1 kurs, praktisk del. Venter på dato for teoridel.

Kommunikasjon:
Facebook: Gruppen «Løping og friidrett i Verdal». Denne er åpen på forespørsel. 
Facebook: Gruppen «VFIK treningsgruppe» er en side for trening åpen for foresatte og utøvere over 13 år.
Nettside: verdalfik.no
Medlemssystem: idrettenonline.no

Treninger: 
Vår: Innendørstrening i Verdalshallen med full hall mandager 18-1930. Ca 17 utøvere har deltatt. Ikke hatt løpegruppei tilknytning til innetrening i 2023.
Sommer/høst: Treningssamarbeid med Frol IL Friidrett på Moan i Levanger. Trening tirsdag og torsdag 18-1930 fra mai til starten av oktober. Fra Verdal har Steinar, Kari, og Eliska vært trenere. Bente, Astrid, Hartvik og Vegard har deltatt for Frol. Vegard deltok med sin mellomdistansegruppe mens Astrid hadde en gruppe yngre utøvere fra Frol IL. Gruppen til Vegard var økende foregående år, men i 2022 har en meldt overgang til annen klubb grunnet flytting i forbindelse med studier og en har lagt opp av verdalingene.
Høsttreninger: Verdalshallen 2/3 hall. Onsdager 18-1930 med Kari, Per Ivar, Jørgen og Bent. Oppstart 19. oktober og frem til jul (fortsetter tilsvarende fra januar påfølgende år). Ca 28 deltakere, altså en betydelig økning.

Hendelser i løpet av året: 
Anlegg 
Anleggsutvalget har fortsatt arbeidet med ny bane i Verdal. 
Verdal friidrettsklubb og alle øvrige klubber i Verdal kommune har stått uten anlegg da hovedanlegget som det siste i kommunen forsvant etter vedtak fra Verdal Kommune i 2017. Kommunen er pliktig til å erstatte anlegget i sin helhet i tråd med RPR Barn og Planlegging, underlagt Kommunal og distriktsdepartementet. Kommunen har et «sørge for ansvar» hva gjelder fullverdig erstatningsanlegg. 
I 2021 ble det vedtak om beliggenhet ved Ørmelen Skole. Vedtak: «Erstatningsareal for friidrettsanlegg plasseres ved Ørmelen skole. Det bes om at det legges fram en egen sak og endelig beslutning vedrørende erstatningsareal for friidrettsanlegg så raskt som mulig. Det forutsettes tett samarbeid og samspill med friidretten ved valg av løsning. Kostnadsreduksjon skal være en av hovedmålsettingene.» Dette var utgangspunktet for samarbeidsgruppen i 2022. Gruppen har vært bestående av Verdal Kommune (Frode Strand, Bård Kotheim, John Olav Larsen), Verdal Idrettsråd (Paul Elvebø) og Verdalfik (Kari Rakstang Betten og Espen Egeland Valseth).
Ved slutten av året ble det i forbindelse med budsjettmøter sendt et orienteringsbrev til gruppeledere i partiene med informasjon om klubbens syn på kommunens plikt til erstatning. Vi orienterte om friidretten i Verdal som innbefatter 6 lokale klubber, samt at et erstatningsareal gjelder rettigheten for barn og unge i sentrum og ikke kun organisert idrett. 
I kommunestyremøte 12.12.22 ble det vedtatt følgende:
Vedtak
1. Avsatt ramme på 11,5 mill. kr. til friidrettsanlegg opprettholdes i økonomiplanperioden. Summen ble vedtatt i kommunestyre desember 2021.
2. Idretten og kommunen må bli omforent om hva som skal forstås som erstatningsareal for idrettsanlegget ved VBB.
3. Kommunen må gjenoppta dialogen med friidretten/idrettsrådet med mål om å finne areal for friidrettsanlegg som tilfredsstiller idrettens behov. Det reises sak til politisk behandling i løpet av første halvår 2023.
Det er gjennomført 3 møter i arbeidsgruppen, hvorav to i 2022.  Oppstartsmøte 23.11.21 og så møte 10.2.22, siste møte på Levanger 5.4.22. Referat fra siste møte er ikke blitt sendt ut av Verdal Kommune.

Sponsorer:
Aircomfort Trøndelag AS: 3 000,00 
Mediehuset Innherred AS: 3 000,00 
Aasen Sparebank: 3 000,00. 
Coop Midt-Norge SA: 3 000,00. 
Stiklestad Hotell AS: 3 000,00 
Aker Solutions AS: 5 000,00 
Sulland Verdal AS: 3 000,00 
NTE: 5 000,0
Elman har i år ikke betalt for teltavtalen.

Klubbens arrangement og samlinger i løpet av året: 
Terrengløp Ørin 19. april. 50 deltakere. Ikke KM i år. Tore Lundsaunet var hovedansvarlig. 
Friidrettsskole for barn i alderen 6-12 år ble gjennomført 5 onsdagskvelder fra 04.05 til 01.06 kl 17.30-19.30. Antall påmeldte var 46. Kari Betten Rakstang var hovedansvarlig.
T-A sprint Moan: Samarbeid mellom Verdal Fik og Frol IL Friidrett. 
St Olavsloppet: Vekslings og løypeansvar Verdal Stadion. Leif Arne Holme tok dette ansvaret et ekstra år, men går ut av ansvaret med 2022.
Sprek Elveløpet 25. august. Ny løypeoppmåling av Kondis i 2020. Ann Sissel Vehus var arr.ansvarlig.
Myldrestevne Moan 6-10år: ikke gjennomført i 2022:
Verdalssamling: Klubben deltok på Verdalssamling for tredje gang. Her deltok ingen utøvere som påmeldt fra vår klubb. Vårt bidrag ble gjennomført av Anne Eline Vehus Skjerve som gjennomførte basisøkt med styrkesirkel. Det er naturlig å se på fremtiden til dette samarbeidet, da det har vært tre år med lav deltakelse. Dersom det blir en større løpegruppe i klubben, vil vi kunne anta at det blir mer aktuelt igjen.
Klubboverganger:
Erle Musums Lyng har meldt overgang til Gular fra 1.1.23. Dette er i forbindelse med studier og flytting.

Beste resultater, jenter:
Alma Kolberg Hakonardottir 16 2000m 6.23,10 Tyrving 1059
Beste resultater, gutter:
Sigurd Egeland Valseth 17 5000m 14.57,94 Tyrving 1078

Nye Klubbrekorder:
Slegge: Eliska Horvathova 34,02
Sigurd Egeland Valseth 17 1000m 2.36,43 
Sigurd Egeland Valseth 17 1500m 3.58,08
Sigurd Egeland Valseth 17 3000m 8.33,77
Sigurd Egeland Valseth 17 5000m 14.57,94

Kontingent og medlemsregister. 
Vi har i 2022 hatt 64 registrerte medlemmer i klubben. 
Medlemskontigent har vært 200 kr for to første medlemmer pr familie og 100 for resterende medlemmer.
[bookmark: _Hlk126355352]Aktivitetsavgift ble fastlagt til 500kr pr sesong for to første medlemmer pr familie, deretter 250 for resterende. Sesong ble i 2022 endret til vinter og sommerhalvår. Tidligere var det første og andre halvår.

